
   “A fi pentru a şti, a şti pentru a avea, a avea pentru a putea, a putea pentru a 
face, a face pentru a fi oameni fericiţi!” 
                    F     U    N    D    A    Ţ    I    A  
 
             „TEMPUS  DACOROMÂNIA COMTERRA” 
Sediul legal central: Bucureşti, Dr. Taberei nr.26/119, dosar 4375/303/2008 la jud. 
sect.6; cont CEC Bank, Ag. Dr. Taberei, Buc., sect.6, Cod  IBAN 
R035CECEB60443RON0354455,  cod fiscal nr. 4929150.  Academia DacoRomână –
A.D.R.- este instituţie autonomă în cadrul Fundaţiei Academia DacoRomână ”TDC” din 
9.05.2008.  Of. postal 66, g.1, CP. 58-14, certificat de înscriere a persoanei juridice fără 
scop patrimonial 
nr.35/PJ/2002.www.tempusdacoromania.ro,www.academiadacoromana,www.partidulro
manieieuropene.ro, geostroe@gmail.com 
 
“Întru eternizarea valorilor temporale dacoromâneşti pe Terra noastră comună, 
într-o lume comterristă, a fiecăruia şi a tuturora!” 
______________________________________________________________________
___________________________________________ 
      
  
DECLARAŢIA-APEL “BASARABIA 200” 
 
Către Preşedinţia, Parlamentul şi Guvernul României 
Către Preşedinţia, Parlamentul şi Guvernul Republicii Moldova 
Către Preşedinţia, Parlamentulşi Guvernul Turciei 
Către Preşedinţia, Duma de Stat şi Guvernul Federaţiei Ruse 
Către Preşedinţia, Rada  şi Guvernul Ucrainei 

De asemenea, către conducerea tuturor statelor lumii, Consiliului Europei, Consiliul 
European, Parlamentului European, Comisiei Europene, Organizația Națiunilor Unite, 
Tribunalului Internațional de la Haga 
 
Noi, reprezentanți ai societății civile din România, membrii şi Senatul Academiei 
DacoRomâne, ne adresăm conducerilor şi instituţiilor de vârf ale României, Republicii 
Moldova, Turciei, Federaţiei Ruse şi Ucrainei cu rugămintea de a pune în discuţie, în 
mod fundamental (şi nu festiv!), de a aprecia critic şi a CONDAMNA TRATATUL DE 
PACE DE LA BUCUREŞTI DIN 16 (28) mai 1812, în urma căruia Imperiul Otoman a 
cedat Imperiului Rus mai bine de jumătate din suprafaţa teritorială a Ţării Moldovei 
(45.630 km.p din totalul de 83.860 km.p.) cu o populaţie preponderent românească: 
419.240 români (86%), 30.000 ruteni (6,55%), 19.130 evrei (4,2%), 6.000 lipoveni 
(1,2%), 1.207 găgăuzi (0,25%) şi 1.200 bulgari (0,25%). Prin acest act au fost încălcate 
toate drepturile internaţionale de convieţuire între naţiuni şi state, Rusia săvârşind un 
RAPT de teritoriu şi populaţie.  
La acel moment, Turcia deţinea doar un drept de suzeranitate faţă de Ţara Moldovei. 
Visul de veacuri al Imperiului Ţarist, cât şi al fostei Uniuni Sovietice, născută pe harta 
lumii prin lovitura de stat a bolşevicilor (cu ajutorul Germaniei) din octombrie (noiembrie) 
1917 DE A PUNE STĂPÂNIRE PE GURILE DUNĂRII ŞI CHIAR PE ÎNTREG SPAŢIUL 
BALCANIC, conform testamentului lui Petru cel Mare s-a înfăptuit,  parţial în 1812, 
PRIN OCUPAREA BASARABIEI (denumire inventată de politicienii ruşi). După 22 de 
ani de libertate şi aflare în componenţa României (1918-1940), prin Pactul criminal 
Molotov-Ribbentrop din 23 august 1939 (au mai existat şi alte “tratate”…), în 26-28 iunie 
1940 au fost ocupate din nou prin forţa armelor, teritoriile României de Răsărit, dintre 
râurile Prut şi Nistru. Mai mult, în stilul clasic rusesc aplicat de la Ivan cel Groaznic 
încoace, au fost luate în mod brutal şi complet nemotivat, Nordul Bucovinei şi Ţinutul 
Herţa, care nu figurau în Protocolul adiţional secret al Pactului Molotov-Ribbentrop. 
Formarea R.S.S. Moldoveneşti (2 august 1940), REOCUPAREA TERITORIILOR 
ROMÂNEŞTI în 1944, confirmate prin Conferinţa de la Yalta şi DIKTATUL STALINIST 
al învingătorilor la Pacea de la Paris (1947) au fost nefericite evenimente istorice 
reparate întrucâtva, prin Declaraţia de Independenţă şi Suveranitate a Republicii 
Moldova din 27 august 1991. Independenţă şi suveranitate faţă de URSS, şi nu faţă de 
patria istorică.  România s-a grăbit să o recunoască, în loc să pregătească şi să declare 
împreună şi simultan cu Parlamentul de la Chişinău REÎNTREGIREA ROMÂNIEI ŞI A 
NAŢIUNII ROMÂNE în cel mai potrivit moment oferit de Istorie, după condamnarea 
Pactului Ribbentrop-Molotov, socotindu-l  nul   “a b  i n i t i o”. 

Dacă Republicile Baltice şi-au redobândit independenţa şi suveranitatea, revenind la 
situaţia de până la 1940, iar Germania s-a reîntregit, destinul Republicii Moldova 
continuă să fie şi în prezent o rană deschisă, sângerândă a Europei, cu toată 
independenţa (tot mai dependentă de Moscova…), suveranitatea (tot mai încolţiţi de 
structurile separatiste de la Tiraspol…) orientarea europeană, pro N.A.T.O. etc. 
 România, ca şi Germania, în urma celui de-al doilea război mondial, au fost 
dezagregate în două state: RFG şi RDG în locul Germaniei şi România şi Moldova în 
locul Regatului României. Germania se făcea vinovată împreună cu Rusia de 
organizarea celui de-al doilea război mondial. România a fost obligată, prin şantaj şi 
violenţă, împotriva voinţei sale, să participe la acest război pe care nu l-a provocat, nu l-
a dorit şi l-a suportat cu preţul tratării ei ca agresor, deşi în realitate și-a exercitat dreptul 
la apărare ca urmare a agresiunilor premeditate ale Germaniei şi U.R.S.S. în deplină 
cooperare (pactul Ribbentrop-Molotov). 
În prezent, procesul Reîntregii României cu România răsăriteană este ireversibil. Nici 
o forță din lume nu îl mai poate opri, iar dacă vreo forță ar pune piedici, ar determina o 
accelerarea a acestui proces obiectiv într-o Românie europeană.  
În baza dreptului istoric al României actuale, membră a N.A.T.O. şi a U.E., în 
conformitate cu normele dreptului internaţional şi a bunei vecinătăți dintre naţiunile şi 
statele europene acestui început de mileniu trei, ne întemeiem următoarele propuneri  
pe care le înaintăm actualei conducerii a României: 
1. Revenirea la Patria-Mamă a Basarabiei (ocupată prin forţa armelor!) prin hotărârile 
Parlamentelor de la Bucureşti şi Chişinău şi prin tratative cu Ucraina (pe calea 
schimbului de teritorii şi populaţie: se va oferi raioanele de peste Nistru Ucrainei, în 
schimb pe actuala regiune Cernăuţi şi a fostelor judeţe româneşti Ismail şi Cetatea 
Albă, părţi din actuala  Regiune Odesa). 
2. Revenirea la Patria-Mamă a Ținutului Herţa (ocupat prin forţa armalor!), prin 
tratative cu Ucraina.  
3. Redobândirea Insulei Şerpilor (furată României), deoarece platoul continental este 
doar o reparație parțial, prin Tribunalul Internaţional de la Haga. 
4. Recuperarea întregului Tezaur al României de la Moscova, prin Tribunalul 
Internaţional de la Haga (furt calificat!). 
Tratatul cu Ucraina din 1997 trebuie rediscutat și renegociat. 
Propunem ca discutarea și votarea problemelor menționate în cele 4 puncte de mai 
sus să fie realizate printr-un referendum național general și simultan pe întregul teritoriu 
al României, al Republicii Moldova, inclusiv raioanele de peste Nistru, a regiunilor 

Cernăuți, Odessa și Transcarpatica din Ucraina, precum și cu votul electronic al 
românilor din întreaga lume 
 
”Aşa să ne ajute Dumnezeu!”                                                                                                    
București, mai 2012 
 
 
 
Senatul  ACADEMIEI DACOROMÂNE 
 
______________________________________________________________________
_____________________ 
FUNDATIA ACADEMIA DACOROMÂNĂ „TEMPUS DACOROMÂNIA COMTERA” 
(F.A.D.R.T.D.C.) este rezultatul unificării prin absorbţie a FUNDAŢIEI TEMPUS, fondată 
de preşedintele fondator Geo Stroe (constituită la 23.11.1991 în Traian; dosar 
751/PJ/1991 la Judecătoria sect.1), cu ACADEMIA DACOROMÂNĂ – A.D.R. 
(continuatoare şi legatară unică a Institutului Naţional pentru Românitate şi Românistică 
- INPROROM, fondat la 1.12.1991 şi a Cercului de studii DECENEU din anii `70, dosar 
nr. 34/PJ înregistrat la 24.01.1992 la Judecătoria Sect.1, prin sentinţa civilă nr. 49 din 
31.01. 1992, reorganizată, ulterior, reorganizată în Academia Dacoromână la 
9.05.1995; apoi, cu alte modificări în dosarul nr. 51/P.J./2003), pentru înfăptuirea 
Programului PROTEMDACOM-10 050 (2 050). Ca fundaţie, este  independentă de stat 
sau de partide politice, non-profit, are personalitate juridică de drept privat, de cercetare 
în domeniile  ştiinţei, culturii, artei şi  tehnicii, independentă în acţiunile ei. Ea se 
constituie ca o societate a oamenilor liberi, care au conştiinţă de dacoromâni şi deviza:  
“A fi pentru a şti, a şti pentru a avea, a avea pentru a putea, a putea pentru a face, a 
face pentru a fi oameni fericiţi!” A.D.R. este autonomă în cadrul F.A.D.R.T.D.C. cu 
deviza: “Întru eternizarea valorilor temporale dacoromâneşti pe Terra noastră comună, 
într-o lume comterristă, a fiecăruia şi a tuturora!” Scopul A.D.R. este cunoaşterea, 
cercetarea, crearea, stimularea, promovarea, apărarea şi eternizarea valorilor 
dacoromâneşti de pretutindeni, pe Terra noastră comună. Obiectivul strategic al A.D.R. 
este pregătirea spirituală a renaşterii pentru reîntregirea naţiunii dacoromâne de 
pretutindeni în contextul valorilor umane universale. Are cont CEC Bank S.A., Ag. Dr. 
Taberei, Buc., sect.6, Cod IBAN Cod IBAN R035CECEB60443RON0354455,  Cod 
fiscal nr. 4929150. Asociaţia culturală Ialomiţa -„ASCULTIALOMIŢA”-  este filiala 

independentă a F.A.D.R.T.D.C., cont  BCR S.A. Ialomiţa - Slobozia, cod fiscal 
nr.15162556, IBAN RO14RNCB3100000057540001 
www.tempusdacoromania.ro; www. academiadacoromana.ro, 
www.partidulromanieieuropene.ro, geostroe@gmail.com 
 
